ming030890/wiki-yue-high-quality huggingface dataset:
廣東音樂

廣東音樂就係專指流行於廣東珠江三角洲一帶嘅器樂曲，形成於清末十九世紀中後期，而家喺廣州、台山、香港、澳門等地依然流行，亦稱為「粵樂」。好多樂曲係由粵劇過場音樂、民歌等等演變而來嘅。通常來講，廣東音樂音色清脆明亮，節奏活潑歡樂。

樂器同演奏技巧
樂器方面，廣東音樂早期常用嘅樂器有二弦、提琴、月琴、橫簫（即係笛子）同三弦，又稱為「五架頭」。由於二弦嘅聲音比較粗獷，後人叫佢做「硬弓」。1926年，喺上海長大嘅呂文成將滬人演奏嘅二胡傳入香港、廣州，並且改用鋼弦，今人稱之為高胡（又叫粵胡），高胡嘅音色比較細膩，所以又叫「軟弓」。高胡係主奏樂器，加埋揚琴同秦琴，稱為「三件頭」。除咗上述樂器，常用嘅樂器重有喉管、洞簫、椰胡、琵琶等等。敲擊方面就常用卜魚、沙的、碰鈴、木魚。由於廣東地區同外國通商較早，廣東音樂亦都受到西方音樂影響，有時會運用西方樂器，比如小提琴（又譯作「梵鈴」，violin）、色士風（saxophone）、木片琴、結他等等。

樂曲結構同演奏風格
廣東音樂嘅樂曲多數係器樂小品，結構短小，大多數樂曲一氣呵成，但亦有尐樂曲速度、板式（節拍）變化多端，好似《雙聲恨》、《昭君怨》等等。廣東音樂經常表現出跳躍嘅、活潑嘅旋律，例如經常大幅度嘅音高跳動。演奏者喺演奏時會即興「加花」，即係加上裝飾音，令旋律更加豐富。

著名音樂家及樂曲
《彩雲追月》
著名嘅曲目有清末嚴老烈創作嘅《旱天雷》、《餓馬搖鈴》、《漢宮秋月》、《雨打巴蕉》等，民國1920年代呂文成創作嘅《平湖秋月》、《步步高》、《醒獅》，以及聶耳創作嘅《金蛇狂舞》等。余其偉、陳錦標、麥偉鑄等等近年亦試過創作廣東音樂。
廣東音樂有一點同其他中樂風格唔同嘅係，廣東音樂出到一批專職嘅作曲家寫歌。喺漢人歷史上，音樂方面嘅職業普遍都低賤一啲，例如琵琶女係妓藉，係一種「賤戶」，搞到多數民系嘅傳統音樂都係舊時曲牌，好少可會有作者署名；相比之下，歐洲人－無論西歐定東歐－喺呢方面好唔同，好似奧地利嘅莫札特同俄羅斯嘅柴可夫斯基都入得到宮廷嘅，音樂職業一啲都唔低賤。廣東音樂呢一點有少少畀歐洲影響到，音樂人嘅地位比較高，有好似嚴老烈、何氏三傑等嘅作曲家出到頭，有得喺啲作品嗰度署名。
大學 Secrets

《大學 Secrets》（University Secrets）係香港電視娛樂製作嘅資訊節目，2016年10月30號至11月13號逢禮拜日19:30-20:00喺ViuTV播，11月19號至2017年4月22號改逢禮拜六15:00-15:30播出，主持係朱汶欣、虞逸峯、秋璇。節目會介紹香港每間大學，畀中學生入大學前全面了解大學生活。
節目入面大部份院校都有3集介紹，不過香港大學就有4集，相反香港浸會大學同香港樹仁大學都係各自得2集。
大學

大學（粵拼：daai6 hok6，University）係高等教育同學術研究嘅教育機構，有權限頒授學位，包括副學士學位（Associate）/高級文憑（High Diploma）、學士學位（Bachelor）、碩士學位（Master）、博士學位（Doctorate）同埋榮譽學位。
讀緊大學嘅學生統稱做大學生，可以細分為專科生、本科生同研究生三類。

學制
各大學系有各種學制，例如學分制。
以時間長度嚟分，大學有兩年制，有三年制，有四年制；有啲特殊啲同埋技術上要求高啲嘅學科（好似醫學）可能會有長到七八年制咁長嘅學制。

架構
大學一般都會包括好幾十個學系（Department），隸屬於各學院（Faculty），加埋一啲研究所、實驗室、研究生院等等。

各地嘅大學
呢節要加長。
大學修學能力試驗

（韓文：대학수학능력시험／大學修學能力試驗），又叫韓國高考（hon4 gwok3 gou1 haau2）或南韓高考（naam4 hon4 gou1 haau2），係南韓每年一度嘅學業水平測試，1994年正式公開化，由南韓課程研究所同南韓課程評價研究所管理，考試喺每年11月第二或第三個禮拜四搞。
考試嗰日，南韓當地嘅商場同超市好晏先開門、巴士同地鐵成日出現大塞車情況。
大學保留地

卑詩大學保留地（英文：University Endowment Lands）係加拿大卑詩省溫哥華西邊嘅一塊直屬卑詩省政府嘅土地，喺卑詩大學溫哥華校園隔籬。
大孖沙

大孖沙即係有錢人，投資大戶。每當有公司搞首次公開招股（IPO）時，都會講明話邊位大孖沙捧場，吸引班散戶玩埋一份。據講大孖沙呢個詞嚟自英文master。
大學五件事

《大學五件事》（5 Things to do in U-life）係香港電視娛樂製作嘅文化節目，主持係霍嘉恩、符家浚，由2020年10月25號到2021年1月24號逢禮拜日12:30-13:00喺ViuTV播出。每集節目都會請大學生講大學生活。
「大學五件事」本身係香港嘅大學生用到嘅一個俗語，指嘅係讀書、上莊、住Hall（住宿舍）、做Part time（做兼職）同拍拖五件被認為大學生涯應該要做嘅事（次序有唔同版本）。
大字報

大字報，即壁報貼上牆壁並大字書寫。1950年代至1970年代末、1980年代喺中國大陸流行，係書寫形式，係文化大革命「四大」（大鳴、大放、大字報、大辯論）之一。
毛澤東話：「中國自子產時就產生了大字報」；1957年毛澤東反右，用大字報文鬥異己。
布心站

布心站係深圳地鐵5號線一個站，喺東曉路同東湖路交叉路口。個站2011年6月22號啟用。
布拉加

布拉加（Braga）係葡萄牙第五大城，人口14萬。
布拉加 - Braga
布拉塔芝士

布拉塔芝士（Burrata）係隻意大利水牛奶芝士，用水牛芝士同忌廉去整，起源自南部嘅蒲利亞。
布志綸

布志綸（英文：Alan Po，1980年2月29號—），係香港唱作男歌手，組合Mr.嘅主音，2017年開始個人獨立發展。
2014年，佢同陳明耀（「玩具達人」馬主團體成員）個女陳雪瑩拉埋天窗，兩公婆育有一個仔。

演出
呢個表唔完整，歡迎加料。
布拉加體育會

布拉加體育會（葡文：Sporting Clube de Braga）係葡萄牙布拉加一間職業足球球會，喺1921年成立，依家踢緊葡萄牙超級足球聯賽。
布拉卡隱士修道院

布拉卡隱士修道院（克羅地亞文：Pustinja Blaca）係克羅地亞布拉卡島嘅一座隱士修道院，1551年起好。
山陰

山陰係中國山西朔州一個縣，總面積1657平方公里，人口24萬。
山陰道

山陰道係古代日本嘅一個地區，五畿七道嘅「七道」之一，喺本州西部北岸。
山里亮太

山里亮太 ，係日本嘅一個男配音員。

配音作品一覽
呢個表唔完整，歡迎加料。
山銀花

山銀花（粵拼：saan1 ngan4 faa1；學名：Lonicera confusa）係忍冬科忍冬屬嘅半常綠半落葉藤木，原產地喺中國嘅華南一帶，而家喺中國嘅兩廣、海南島同越南北邊、尼泊爾嘅海拔800m嘅灌木林、平原曠野路邊、雜木林、丘陵地嘅山坡同河邊先至搵到。但係呢種植物暫時冇人工引種同栽培。

形態
呢樖嘢嘅嫩枝、葉柄、花梗、苞片同萼筒都有好多密密麻麻兼短而軟嘅灰黃攣毛，重生咗好多微腺毛出嚟；而細枝係淡啡紅色或差唔多啡色。而佢嘅葉係蛋形或好似蛋噉嘅圓角方形，好似張紙咁薄，長6~7cm，頂端稍微有些少尖。佢嘅基部係圓形、截形或好似心形噉；葉柄一般長5~10mm。而佢嘅花係短總狀花序，一般喺樹杈嗰度或幼枝或側生，而且一次開2朵，而萼筒長15~20絲米，有短嘅吤毛；而花冠係白至黃色嘅唇形結構，長32~50mm，花筒直或有時攣，花絲冇毛；花雖然清香，但係食落帶有小小苦味。佢一般喺每年4~5月開花，有時喺每年9~10月開第二次花。而佢嘅果係黑色嘅橢圓或差唔多圓形嘅品種，長6~10mm；一般喺每年10月結果。

用途
呢種植物可以用嚟浸茶，同時可以用嚟做藥。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
朵花、葉同藤都可以入藥，性寒味甘，有清熱解毒，涼散風熱嘅功效，但係佢嘅化學成分同乾燥品性狀都同金銀花有好大唔同。
山陽

山陽係中國陝西商雒一個縣，總面積3515平方公里，人口42萬。
山陽區

山陽區係中國河南焦作一個市轄區，總面積74平方公里，人口25萬。
山野井仁

山野井仁 ，係日本嘅一個男配音員。

配音作品一覽
呢個表唔完整，歡迎加料。
山野孝義

山野孝義（1955年4月5號—）係日本足球員，司職後衞，曾經喺1980年爲日本足球代表隊出場2次。
山野智子

山野智子 ，係日本嘅一個配音員，出名嘅配音作品有城市獵人2。

配音作品一覽
呢個表唔完整，歡迎加料。
山門

山門，佛寺大門，又叫三門、三解脫門。原本佛教講三門，就係三解脫門，即空門、無相門同無作門。三解脫門，係禪剎七堂伽藍之一，漢傳佛教佛寺大門。北宋類書 《釋氏要覽》卷上 《住處》曰：「凡寺院有開三門者，只有一門亦呼為三門者何也？佛地論云：大宮殿三解脫門為所入處，大宮殿喻法空涅槃也。三解脫門謂空無相無作，今寺院是持戒修道求至涅槃人居之，故由三門入也。」
山門有繁有簡，有啲只係一道門，有啲起成門樓，有兩層三層高。門簡只有一間，普通有三間，大嘅甚至有五間。
德祐

德祐係南宋皇帝趙㬎嘅年號，相當於公元1275年到1276年，前後總共2年。
德福廣場

德福廣場一期喺2007年翻新後，中庭以LED光波浪天花為主題。
德福廣場（英文：Telford Plaza）係香港九龍灣一間商場，喺港鐵總部大樓、恒生中心同德福花園下低。德福廣場物業而家由港鐵公司管理。1980至'97年間叫德福商場，1997年後叫德福廣場，分為一期同二期。一期商場喺1980年開幕，二期喺1997年開幕。
德立街

德立街（Drake Street），係香港港島金鐘一條街，西面連住紅棉道，東面連住樂禮街。個名嚟自英國軍艦德立號（HMS Drake）。
德琵雷諾

德琵雷諾（Debbie Reynolds，1932年4月1號—2016年12月28號）係美國演員，老公係歌手艾迪菲沙，個女係演員嘉莉菲絲。佢最出名嘅演出就係歌舞電影《萬花嬉春》（Singin' in the Rain），亦都憑《瓊樓飛燕》（The Unsinkable Molly Brown）入圍奧斯卡最佳女主角提名。
2016年12月28號，即係自己個女嘉莉菲絲過咗身後第二日，德琵雷諾亦都中風救唔返，終年84歲。
德瑞國際學校

德瑞國際學校（英文：German Swiss International School）係香港一間私立國際學校，校舍分別嚮香港島扯旗山僑福道11號同薄扶林薄扶林道162號，1969年創校。
德福花園

德福花園（英文：Telford Gardens）係香港九龍灣私人屋苑，1980至1982年分階段落成入伙。由舊時嘅香港地下鐵路公司夾埋由恆隆地產同合和實業合組嘅德福發展有限公司（Telford Development Co.Ltd.）合作發展。
德範七世

德範七世（Stephen VII，又譯斯德望七世，—931年3月15號）係羅馬天主教第124任教宗，928年到931年在位。
嵩縣

嵩縣係中國河南洛陽一個縣，總面積3009平方公里，人口56萬。
嵐皋

嵐皋係中國陝西安康一個縣，總面積1851平方公里，人口16.7萬。
嵐山

嵐山（日文：嵐山）係日本京都府京都市嘅一個觀光地，以賞楓葉（秋季）同櫻花（春季）而知名。「嵐山」呢個地名原本係專指位於桂川右岸、屬於京都市西京區一部分嘅嵐山地區，而河對岸、屬於右京區嘅地區則名為嵯峨野，但近年好多觀光導覽資料都概括性地，將以橫跨桂川嘅渡月橋為中心之河左右兩岸周邊地區，合稱為嵐山。

竹林遭刻字破壞
2018年5月5號，京都嵐山人力車店「えびす屋嵐山」於Facebook貼上數張相，都係被遊客刻上字嘅竹樹。日本網民感到十分痛心，えびす屋嵐山亦喺Facebook發文，呼籲大家要努力保護環境。
嵩明

嵩明係中國雲南昆明一個縣，總面積1357平方公里，人口29萬。
嵜本晋輔

嵜本晋輔（1982年4月14號—）係日本足球員，司職中場，效力過大阪飛腳，及佐川急便大阪。
嵩山

嵩山（嵩讀鬆，粵拼：sung1 saan1）係中國名山，係五嶽中嘅中嶽（zung1 ngok6），位於河南鄭州登封，係喺黃河邊上嘅山嶽群，最高峰係海拔1494米嘅太室山。佢第個名係外方（ngoi6 fong1）或嵩高（sung1 gou1，嵩可通假成崇）。2004年2月13號，UNESCO組織批認嵩山做世界地質公園。

概況
呢座山嘅最高峰係東部嘅主峰——太室山，有1494米高，而中部係峻極山，西部係少室山。其中，世界知名嘅少林寺就喺少室山北邊嘅五乳峰。

有關嘅成語同詩句
白衣臥疾嵩山下，皂蓋行春楚水東。　　——　　白居易　《送李滁州》
嵩山高萬尺，洛水流千秋。　　——　　杜牧　《洛中送冀處士東遊》
下嵩山兮多所思，携佳人兮步遲遲。　　——　　宋之問 　《下山歌》
嵐山區

嵐山區係中國山東日照一個市轄區，總面積408平方公里，人口42萬。
家族榮耀

《家族榮耀》（英文：Modern Dynasty），係優酷同寰亞傳媒集團合作拍攝製作嘅劇集，由張智霖、楊茜堯、李彩華、羅子溢、黃浩然、熊黛林、郭政鴻、梁靖琪、于洋、陳曼娜、陳明君同埋余安安主演，羅嘉良特別演出，監製梁家樹、陳德修，總共30集，每集唔連廣告約45分鐘。
呢套劇安排響優酷、myTV SUPER、TVB Anywhere同無綫電視翡翠台播。
家政學

家政學（home economics / domestic science）係一門學科，內容包羅萬有，會教啲學生學家庭收入支出、居屋裝修設計、飲食營養、烹飪、採買，即係跟住人類發展進行，將來仲會加多啲科目都話唔埋。世界各國嘅教育部門都有呢個學科。家政學多出現喺中學度。
家庭社會學

家庭社會學（Sociology of the family）係社會學嘅其中一門分支學科，主要研究家（家庭）嘅制度同各種特質。
家庭發展基金

家庭發展基金（英文：Family Development Foundation）係香港一間慈善機構，2005年11月成立，積極服事有需要嘅家庭，並喺唔同嘅層面上提供支援，照顧每個家庭成員嘅需要。

機構簡介
「家庭發展基金」喺2005年11月正式成立為香港一間政府認可慈善機構，一直積極提倡鄰舍關懷同互助精神，更致力於建立、栽培同裝備一班願意委身家庭事工嘅基督徒，去服事有需要嘅家庭。喺唔同嘅層面上提供支援，照顧每個家庭成員嘅需要，從享受生活、建立生命。主要服務包括：家長、親子、夫婦講座、個人成長課程、婦女興趣班、外展等。
家庭暴力

家庭暴力（Domestic violence），簡稱家暴，係指家庭成員之間嘅暴力行為，最常見嘅情況係男性對佢嘅女性伴侶施展暴力。
戈突厥

戈突厥係古時突厥人嘅一個部族，6世紀到8世紀期間響中亞創立突厥汗國。
戈爾迪安三世

戈爾迪安三世（Gordian III，225年1月20號—244年2月11號）係羅馬帝國皇帝，238年到244年在位。
戈爾迪安二世

戈爾迪安二世（Gordian II，192年—238年4月12號）係羅馬帝國皇帝，238年在位，在位得嗰21日。
戈爾諾-阿爾泰斯克

戈爾諾-阿爾泰斯克（俄文：Горно-Алтайск），係俄羅斯阿爾泰首府，人口6萬。
戈爾迪安一世

戈爾迪安一世（Gordian I，159年—238年4月12號）係羅馬帝國皇帝，238年在位，在位得嗰21日。
戈登·古爾德

戈登·古爾德係一個美國物理學家、發明家、大學教員。
張騫

張騫（—前114年），字子文，係漢朝嘅外交家、旅遊家，成固人。佢奉漢武帝之命兩次出使西域，說服大月氏對付匈奴，開拓絲綢之路。之後畀漢武帝封做博望侯。佢俾後人稱為「第一個擘嘅眼睇世界嘅中國人」。

第一次出使
建元二年（前139年），張鶱由匈奴人甘父做嚮導，率領百幾人由隴西向媯水流域（而家烏茲別克阿姆河一帶）出發，中途喺祁連山畀匈奴俘虜。被逼娶一個匈奴老婆，但佢始終冇忘記皇帝嘅使命。
前129年，佢同隨從堂邑父走甩咗，取道車師國，沿塔里木河西行，經龜茲國、疏勒國，翻越蔥嶺，到達大宛國。喺嗰度，佢見到汗血馬，大宛國王好歡迎中國嘅使節，並派人做嚮導，幫佢到達月氏人嘅所在地——康居，嗰度土地肥沃，民眾生活安樂，月氏人無意聯合漢朝嚟對付宿敵匈奴。張騫喺附近嘅大夏國睇到「邛竹杖」、「蜀布」（都係中國四川特產），當地人稱呢啲來自「身毒」。
張鵬

張鵬，香港親中派政治人物。

選舉經歷
喺2021年9月，佢成為香港特别行政區選舉委員會委員(內地港人團體代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
張馨月

張馨月（英文：Carina Zhang，1990年9月18號—）係中國大陸女模特兒同演員，江蘇射陽人，祖籍山東，2010年參加一個內衣模特兒大賽攞亞軍後出道。佢係香港演員林峯嘅老婆，喺2019年12月8號結婚。
張馳豪

張馳豪（英文：Aska Cheung Chi Ho，1995年3月5號—）係香港男歌手同演員，無綫電視唱歌真人騷《聲夢傳奇》第一季參賽者，而家係無綫電視藝員同星夢娛樂旗下廠牌「愛爆音樂（中文：愛爆音樂）」男歌手。

簡歷
早年喺聖士提反書院讀書，之後喺美國俄亥俄州邁阿密大學（中文：邁阿密大學 (俄亥俄州)）主修運動生理學，再攞埋體適能學碩士學位。2020年，張馳豪喺美國塔夫斯大學（中文：塔夫斯大學）營養學系讀緊佢第二個碩士學位，但係為咗報名參加無綫電視歌唱選秀節目《聲夢傳奇》，決定停學一年，由美國返香港參加比賽，結果成功入圍。但之後喺節目第7集同潘靜文一齊被淘汰出局，十二強止步。
2021年8月12至15號，《聲夢傳奇》一眾導師同15位參賽者喺旺角麥花臣場館舉行四場《聲·夢飛行 First Live On Stage（中文：聲·夢飛行 First Live On Stage）》演唱會，係佢所參予嘅第一次公開賣飛嘅演唱會。
2022年，佢推出首支個人單曲《色彩背面》。
張魯

張魯（？—216年？），字公祺，係東漢末年到三國初年政治人物，被封過做「漢寧太守」，勢力範圍係漢中一帶，最後降於曹操。佢亦係道教五斗米道首領。
張鳳妮

張鳳妮（Betsy Cheung，1966年3月16號—）係前香港無綫電視女藝員，1987年香港小姐競選佳麗，選後加入無綫電視，1996年離開後息影。2023年佢短暫復出參演電視劇《家族榮耀之繼承者》。
張高麗

張高麗（粵拼：zoeng1 gou1 lai6，簡化字：张高丽；1946年11月—）係中國共產黨前高層，做過天津市委書記、國務院副總理、第十六至十八屆中共中央委員、第十七、十八屆中共中央政治局委員、第十八屆中共中央政治局常委。福建晉江人。

分外晴
内文：張高麗涉嫌性侵彭帥事件同彭帥
2021年11月2號夜晚，中國女子網球員彭帥喺新浪微博度曝光自己同相差四十歲嘅張高麗有過長達十年以上嘅婚外情同性關係經歷，而張高麗嘅老婆康潔亦知情。原帖喺網傳一排後就被删咗，到當晚黑接近午夜嘅時候，中華人民共和國啲網上平台就開始封殺埋有關嘅資訊內容，其中連社交網站豆瓣度2013年韓劇《總理與我》版面都被鏟咗。
張麗堂

張麗堂，臺灣政治人物，省轄市實施地方自治後曾經做過臺南市長。
振動

振動（vibration）係指一嚿物體相對於一件靜止嘅參照物或者處於平衡狀態嘅物體嘅往復郁動。
挪威航空

挪威航空公司（Norwegian Air Shuttle）係挪威嘅廉價航空公司。
振動科技

振動科技（英文：Haptic technology）係一系列嘅科技，重點係想向用家施以力或者郁動，刺激用家嘅觸覺。
振幅

振幅（粵拼：zan3 fuk1，Amplitude）係喺波動或者震動入面距離平衡位置或者靜止位置嘅最大位移。符號係A，單位係米。振幅屬於標量，振幅唔會係負數（≥0）。
挪威的呻吟

挪威的呻吟（挪威文：Få meg på, for faen）係一套挪威青春片同笑片，2011年首映，係由 Olaug Nilssen 嘅原著同名小說改編成。 呢套獲得美國 Tribeca 電影節「最佳劇本」、同羅馬電影節「最佳處女導演作」幾項獎。

古仔
喺挪威一個叫做史都希埋嘅超悶鎮仔，正值青春期嘅艾瑪（Alma，Helene Bergsholm 演），慾火焚身，又玩色情電話。成日發鹹濕白日夢，佢一直暗戀嘅同學仔亞發，喺派對，亞發似乎終於郁手，靜靜雞跟住艾瑪，調戲佢，向佢露𡳞；艾瑪好開心，返去話畀女同學知，亞發唔認，又有人妒忌、玩全校杯葛，艾瑪俾人笑發姣同埋俾同學孤立。返到屋企，阿媽發現大堆色情電話嘅帳單，鬧到艾瑪七彩，艾瑪離家出走到挪威首都奧斯陸，之後亞發認衰，大團圓結局。

評
《挪威的呻吟》「大膽以少女性幻想出發，性感得來抵死啜核」。
挪芭雲·勒芝華根

挪芭雲·勒芝華根（泰文：นพวรรณ เลิศชีวกานต์，1991年11月18號—）係泰國嘅網球手，響清邁出世。綽號Nok（泰文解做雀）。

球員生涯
勒芝華根係右手揸拍。4歲開始阿爸就帶渠去打網球。渠嘅偶像係費達拿同埋莎莉絲。
2005年代表泰國參加聯合會盃比賽，第二年又有參加亞運會比賽。
2008年6月，勒芝華根參加溫布頓少女組比賽，一路過關斬將殺入決賽，雖然決賽輸畀佔盡天時、地利、人和嘅東道主選手羅拉羅布森攞亞軍（比分為：1-2），不過依然創造亞洲少年女子網球選手響嗰項賽事嘅最好成績紀錄，同埋得到一萬二千英鎊嘅獎金。
2009年7月渠轉打職業賽。
勒芝華根家下嘅教練係Chuck Kriese。
挫折

挫折（frustration）係指面對困難（尤其係解決唔到嘅困難）嗰陣會有嘅一種情緒反應。
彌生觀月

彌生觀月 ，係日本嘅一個配音員。

配音作品一覽
呢個表唔完整，歡迎加料。
彌額爾

彌額爾（希伯來文：מיכאל‎，羅馬拼音：Michaʾel；拉丁文：Michael），基督教譯米迦勒，東正教譯彌哈伊爾。係喺《聖經》入面提到嘅一個天使名，係天主所指定嘅伊甸園守護者，亦係聖經提到嘅唯一有天使長頭銜嘅天使。
彌迦書

《彌迦書》係《舊約聖經》嘅小先知書，天主教譯做《米該亞》。呢卷書有好多預言喺過咗幾百年之後獲得驚人應驗。呢卷書嘅作者係彌迦，佢嘅預言針對南方猶大國，佢向猶大人發出強烈嘅警告信息。

簡介
作者：彌迦
日期：公元前735年
地點：耶路撒冷
先知彌迦同以賽亞係同時代嘅人，佢來自南國猶大嘅鄉下。彌迦相信猶大將遭遇國難，同阿摩司預言北國將遭遇嘅相同，基於同一理由，上帝將懲罰人民嘅罪惡。不過彌迦傳嘅信息更明確提示將來嘅盼望。
呢卷書有特別值得注意嘅經文，例如描述上帝統治下普遍嘅和平（4章1-4節）；預言大衛家族將出現一位大君王，使國家獲得長治久安（5章2-4節）；又有一句名言，簡明綜合以色列多位先知嘅信息：「只要你行公義，好憐憫，存謙卑嘅心，與你嘅上帝同行。」（6章8節）
彌留之國愛麗絲

《彌留之國愛麗絲》（日文：今際の国のアリス，日文漢字直譯今際之國之有栖，英文：Alice in Borderland）係日本漫畫家麻生羽呂嘅漫畫，2010年到2016年連載，故仔係用《愛麗絲夢遊仙境》做靈感而創作。2020年呢套漫畫畀Netflix改編做電視劇而出名。
彎曲山

彎曲山（Wan Kuk Shan）係香港嘅山，海拔高592米，喺沙田區，馬鞍山以南，大金鐘以北，附近範圍劃咗入馬鞍山郊野公園。
彌陀區

彌陀區（粵拼：mei4 to4 keoi1）係台灣高雄市嘅一個市轄區。
彎彎的月亮

《彎彎的月亮》係由李海鷹填詞同作曲，陳汝佳演唱。

簡介
李海鷹用咗30分鐘就寫嗮呢隻歌嘅詞同曲。李海鷹寫呢隻歌係因為佢祖籍係中山人，而嗰陣電視音樂藝術片《大地情語》製片組請佢寫插曲，片入面嘅阿嬌同船嘅形象係蜑家人嘅形象，所以佢寫咗呢隻歌嚟描寫珠江三角洲有幾咁靚。
彗女星

彗女星（Menippe），即係小行星188，係太陽系小行星帶嘅一粒小行星，喺1878年6月18號發現。
己亥

己亥係六十干支入面嘅第36個。

己亥年
己亥年係黃曆第36年，係豬年嘅排序之一。
己卯

己卯係六十干支入面嘅第16個。

己卯年
己卯年係黃曆第16年，係兔年嘅排序之一。
己未

己未係六十干支入面嘅第56個。

己未年
己未年係黃曆第56年，係羊年嘅排序之一。
己丑

己丑係六十干支入面嘅第26個。

己丑年
己丑年係黃曆第26年，係牛年嘅排序之一。
己烷

己烷（粵拼：gei2 jyun2，Hexane）係烷烴，每粒分子有6粒碳原子同14粒氫原子，化學符號C6H14，係無色液體。己烷係常見嘅非極性溶劑。
己巳

己巳係六十干支入面嘅第6個。

己巳年
己巳年係黃曆第6年，係蛇年嘅排序之一。
寧濱

寧濱（1959年5月1號—2019年6月14號）係中華人民共和國一位控制工程師，做過中國工程院院士、北京交通大學嘅前校長同科學家等。
佢喺山西稷山出世。1982年畢業於北方交通大學電信系鐵道信號專業，獲工學學士學位，並留校，歷任通控系講師、副教授、教授。於1987年、2005年分別獲工學碩士、博士學位。1997年起擔任北方交通大學副校長、黨委常委，2004年升任常務副校長，2008年3月升任校長，2017年5月升任黨委副書記，2019年5月起唔再擔任北京交通大學校長、黨委副書記。其專業領域為交通信息工程及控制，曾經擔任過中國交通系統工程學會副理事長，北京鐵道學會副理事長、中國城市軌道交通協會副會長，為中國軌道交通列車運行控制系統做出系統性貢獻。2017年11月，當選為中國工程院信息與電子工程學部院士。曾經獲頒國家科技進步獎二等獎3項、特等獎1項，國家教學成果一等獎2項；鐵路行業個人最高獎詹天佑大獎，何梁何利科學與技術進步獎。
2019年6月14號上晝9點，佢去緊北京召開嘅世界交通大會途中遇上交通失事，搶救無效逝世，享年60歲。
寧遠

寧遠係中國湖南永州一個縣，總面積2508平方公里，人口77.8萬。
寧遠郡

寧遠郡（韓文：녕원군／寧遠郡 Nyŏngwŏn gun */?）係朝鮮民主主義人民共和國平安南道嘅一個郡。
寧那·華納·法斯賓達

寧那·華納·法斯賓達（1945年5月31號—1982年6月10號）係西德一個編劇、劇作家、電影導演、演員、電影剪接師、電視導演、電影攝影師、製片人、電影演員、戲劇導演、作者、舞台劇演員、電視演員、導演。佢同韋納荷索、舒倫杜夫、雲溫達斯等人，成為新德國電影嘅代表人物。

生平
生於德國小鎮嘅法斯賓達，自小父母就分開，由脾氣古怪嘅媽媽揍大，佢每逢遇到困難，就走入戲院睇荷理活電影逃避現實。佢曾經拍八米厘短片投考柏林電影學院，但被拒絕。1967年，大專都未畢業，加入慕尼黑動劇團參與創作演出。之後佢自組班底，建立劇團，大胆做劇場實驗。1969年，佢更嘗試拍電影，拍出首齣長片《愛比死更冷》，展開電影生涯。佢多才多藝，作曲、攝影、編導演樣樣皆能，作品橫跨電影、電視、舞台，又寫影評寫自傳。佢素來好有性格，愛著有型黑皮褸戴黑框眼鏡，外形粗獷不修邊幅，作風豪放，情感大起大落，三十七歲就英年早逝。
寧蒗瀘沽湖機場

寧蒗瀘沽湖機場（粵音：ning4 long6 lou4 gu1 wu4 gei1 coeng4）係喺中國雲南嘅一個機場，喺2015年嗰陣起好兼且開放畀人用嚟搭飛機。
寧越郡

寧越郡 （韓文：영월군／寧越郡 Yeongwol gun */?）係大韓民國江原特別自治道嘅一個郡。
寧芙

1910 年一幅油畫，描繪畫畫人想像中嘅寧芙。
1873 年一幅油畫，幅畫描繪隻薩提洛斯喺度同班寧芙跳舞。
提示：呢篇文講嘅唔係若蟲。
寧芙（粵音：ning4 fu4；希臘文：Νύμφες；英文：Nymph，粵拼：nim1）係希臘神話入面一類次要女神。

特性
睇埋：希臘神話同場所精神
正常嚟講，每位寧芙都會同自然環境入面某一件有生命力嘅嘢（例如一樖生得好茂盛嘅樹，或者一條小溪）有連繫，屬自然神靈。
寧芙係「次要」嘅神祇－佢哋唔似得（例如）宙斯或者雅典娜等嘅大天神噉會話掌管住啲乜嘢重大嘅力量，而且佢哋嘅壽命雖然長過人類好多，但依然係有限嘅，唔似得啲大天神噉長生不死；不過佢哋話嗮都係神祇，會有一定嘅神力，而且傳說話佢哋有可能對人類有好意，所以唔少古希臘人都會拜寧芙，想求寧芙保佑。
寧邊郡

寧邊郡（韓文：녕변군／寧邊郡 Nyŏngbyŏn gun */?）係朝鮮民主主義人民共和國平安北道一郡。
寧莫辛妮

寧莫辛妮（粵拼：ning4 mok6 san1 nei4，希臘文：Μνημοσύνη），係希臘神話入面嘅記憶女神，亦係12位泰坦神之一。
提洛連盟

提洛連盟（粵拼：tai4 lok6 lin4 mang4，英文：Delian League）係希臘城邦組成嘅一個聯盟，喺公元前478年成立，成員喺150個至173個之間，由雅典領導。
提款咭

提款咭，又叫ATM咭，係一張由銀行發行嘅咭，對應持咭人嘅銀行戶口，主要嘅自動櫃員機（ATM）度用，最常見用途就係由銀行戶口㩒錢出嚟。
提格烈

提格烈（粵拼：tai4 gaak3 lit6，Tikrit），又譯提克里特，係喺伊拉克境內嘅城市，喺首都巴格達西北方140公里。2012年嗰陣人口約莫有160,000人，係撒拉甸省嘅首府。
提格雷州

提格雷州係埃塞俄比亞嘅一個州，喺國土北部，首府默克萊。
提比略

提比略（拉丁文：Tiberius Claudius Nero；前42年11月16號—37年3月16號），國語又譯提貝里烏斯，係羅馬帝國第二位皇帝，14年到37年在位。佢係頭一位皇帝奧古斯都嘅繼仔。
提格利尼亞文

提格利尼亞文（ትግርኛ），係厄立特里亞嘅其中一隻語文，大約690萬人用緊。
提款機

一部NCR Personas 85-Series系列嘅多功能提款機，喺美國、香港等地都好普及。
自動櫃員機之一存支票機
提款機，又叫櫃員機、自動提款機、自動櫃員機（譯自英文Automated Teller Machine，簡寫ATM），係一可以做到銀行櫃員攞錢工作嘅機，唔單止提款，部機可以畀客人做入錢，轉賬等等唔同交易。提款機其實係部電腦通訊裝置，駁埋銀行中央電腦系統。用提款機攞錢叫㩒錢，因提款機要㩒制先攞到錢。
提款機係銀行第一種畀客自己用嘅機器，之後重有打簿機、轉賬、入錢機同入票機，減省銀行櫃員工作，長遠亦都幫銀行慳人工錢。

歷史
1967年6月27號，英國人 John Shepherd-Barron 將世界第一部電腦自動提款機，安裝喺英國倫敦北部嘅柏克萊銀行 Enfield 分行。佢係見到朱古力售賣機嘅意念，設計自動提款機。佢喺2004年得到英女王頒授帝國員佐勳章。
而當時發明同生產提款機嘅公司，係英國印鈔公司之一 De La Rue。

基本功能
提款機基本上係一部電腦，有讀咭機，讀取磁咭或智能咭上面嘅客戶資訊，同埋一個鍵盤，用嚟輸入交易資料。另外有部顯示器，會寫出命令同資訊，重有部打印機印收據，同埋一部駁住夾萬嘅銀紙發放機。
而提款機可以用來查戶口資料、提款、找數、申請支票簿同月結單，兼且可以改戶口密碼等基本功能。

特別櫃員機
近年銀行為咗慳返啲人手，推出咗一啲只會負責存款嘅櫃員機。例如掃描支票影像嘅入票機，同埋快速畀人存現金嘅自動存款機等。呢類機一般無咗銀紙發放機，亦無咗轉賬嗰啲功能。但會有掃描器，用嚟掃描入嚟嘅支票同銀紙，同埋存放收返嚟嘅支票同銀紙嘅夾萬。

作業系統
一部法國嘅櫃員機用緊Windows 2000開機
呢家嘅自動櫃員機用嘅作業系統同一般電腦差唔多，包括咗 UNIX 家族嘅作業系統，例如 Linux，亦有櫃員機用 Microsoft Windows，而家重有唔少舊款提款機用緊 OS/2 以及 RMX。
除咗傳統嘅作業系統，而家亦都有公司，用 Java 作為提款機嘅作業環境。
以匯豐為例，全線ATM已經喺2007年7月由 OS/2 嘅作業系統轉為 WinXP，並且加入自動修復嘅功能。當硬件有問題發生，軟件會發出指令更正有關錯誤，令服務不致於中斷。

智能卡
新一代嘅櫃員機裝有智能卡讀卡機，儲喺智能卡晶片裏面嘅客戶資料全部經過加密，防止黑客嘅入侵。

生物認證
有啲日本銀行嘅櫃員機，已經用到指紋等生物認證技術，比密碼，以至加密咗嘅密碼，更能夠防止黑客嘅入侵。

保安問題
雖然呢家嘅自動櫃員機，都有唔少嘅保安功能，但係始終有啲保安上嘅問題，仍然需要去解決。

黑客襲擊
由於IBM唔再推出OS/2，令唔少原本用開OS/2嘅櫃員機要改作業系統。由於唔少櫃員機改咗用Windows作業系統，加上唔少銀行嘅櫃員機網絡會用IP做骨幹，會令櫃員機有機會成為黑客嘅目標。

磁帶保安
香港同埋巴西，都發現過賊仔，靜雞雞響櫃員機讀卡機度加多咗個磁帶閱讀器，重用呢個閱讀器，拎到第啲客戶卡上嘅資料，再配合偷返嚟嘅密碼，透過櫃員機網絡偷錢。

假銀紙
世界各地銀行負責營運嘅提款機極少會出假銀紙，但喺中國，有唔少存戶試過喺銀行提款機收到假銀紙。呢種嘢無得防，只可以報警。
小澤征敏

小澤征敏（1979年6月16號—）係日本足球員，司職後衞，效力秋田藍閃電。
小澤瑪利亞

小澤瑪利亞（小澤マリア，1986年1月8號—），係日本鹹片女星。小澤瑪利亞嘅阿媽係日本人，老竇係法裔加拿大人；所以佢有歐洲人嘅面孔同亞洲人嘅體型。佢喺北海道出世，東京長大；由於個樣鬼鬼地，成日被人當係外國人。2005年10月第一次出碟，響日本大受歡迎。

鹹片事業
小澤瑪利亞 18 歲時加入 B-Open 經理人公司做合約藝人，最初被安排到 shirouto-teien.com 做素人模特兒，影咗幾輯相同兩部鹹片。19 歲時佢同日本 S1鹹片製作公司簽約。2005年10月推出第一套鹹片。之後，S1 個個月都會出一套小澤瑪利亞嘅戲。佢有份拍嘅鹹片喺第一回 AV Open 大賽得過冠軍。除咗拍鹹片，佢亦出過幾本無性愛鏡頭嘅寫真集，同參與深夜電視節目嘅演出。
小澤瑪利亞喺2007年年初約滿 S1 後，轉咗去一間新成立嘅鹹片公司 DAS 做，喺四月出第一隻碟。新公司嘅戲會比 S1 時代更暴力同變態，內容有強姦、輪姦、中出、性虐同毆打嘅鏡頭。
小澤章人

小澤章人（1992年8月10號—）係日本足球員，司職守門員，效力秋田藍閃電。
小澤純子

小澤純子（1973年12月7號—）係日本足球員，踢守門員，曾經喺1993～1997年間為日本女子足球代表隊出場21次。佢代表日本參加過1995年FIFA女子世界盃同1996年夏季奧林匹克運動會。
小澤光

小澤光（1988年3月9號—）係日本足球員，司職中場，效力YSCC橫濱。
小澤亞李

小澤亞李，係日本嘅一個女藝人同埋配音員。
小澤司

小澤司（1988年5月8號—）係日本足球員，司職中場，效力過水戶蜀葵。
小澤英明

小澤英明（1974年3月17號—）係日本足球員，司職守門員，效力過鹿島鹿角，橫濱水手，大阪櫻花，FC東京，Sportivo Luqueño，及新潟天鵝。
成冰紀

成冰紀係新元古代入面第二個紀，響8.5億年到6.3億年之前，即係響拉伸紀之後、埃迪卡拉紀之前，俗稱「雪球地球時期」。
地質時代
成化

成化（Shing Fa）係大明年號，係指1465年到1487年一共廿三年。朱見深，即係憲宗，做皇帝嘅年號。
成人教科書

《成人教科書》（英文：Lifecyclopedia）係香港電視廣播有限公司製作嘅真人騷節目，由洪永城主持，喺2023年3月27號到4月19號逢禮拜一到三晚22:30－23:05喺翡翠台播。節目招募6位細路，由主持帶領佢哋體驗一啲大人要面對嘅人生課題。

軼事
第3集入面，參加者11歲男仔蔡施齊獲安排一個扮靚嘅機會，佢話想打扮成MIRROR成員盧瀚霆（Anson Lo），節目組並冇因為對象屬ViuTV藝人而托手踭，交由造型師Ricky負責，結果出到嚟有啲觀眾覺得更加似另一MIRROR成員呂爵安（Edan）。
成人教育

成人教育（成年教育、或者叫大人教育），係以大人為對象嘅教育，唔係正規學校，最細嘅歲數喺每個國家都唔同，無離校嘅歲數，例如進修學校。例如有啲大人喺第個國家來，超咗齡先至留學，有啲學生喺正規學校留班太多年，超咗齡，中學都未畢業，所以喺間成人學校喥繼續讀中學。除咗讀語言、數學、文化、藝術、興趣班之顃嘅科學或人文教育課程之外，亦可以讀技能培訓、考取專業資格或證書等等。

亞洲
中國
香港
香港有開辦課程係專為離校一段時間而希望重新進修嘅成人而設：
應用教育文憑：完成中六或年滿21歲就可以報讀，完成課程嘅學員會獲得等同香港中學文憑考試五科二級（包括中、英文）嘅學歷。
香港都會大學：遙距課程，大部分課程都冇入學條件，只要年滿17歲就可以報讀，攞到足夠學分就可以達到證書（30學分）、文憑（60學分）、副學士（80學分）、高級文憑（90學分）、學士（120學分）或榮譽學士（160學分）嘅畢業資格。
有啲課程專為工作需要而設，例如保險經紀、地產經紀等，需要先考到有關牌照先至可以從事有關工作，呢類課程幫助想入行嘅人考牌。亦有課程係為工作技能提升、想轉行或失業人士而設：
技能提升課程
僱員再培訓課程
就業掛鈎課程

北美洲
加拿大
魁北克
最早讀成人學校，開學日要夠16歲。有第二語言習得、中學預科、同中學等等。中學嘅正規教育，當9月30夠18歲就係超齡，如果留班太多年，超咗齡之後，中學都未畢業，可以喺成人學校繼續讀中學。
成人紙尿片

成人紙尿片就係畀大人用嘅紙尿片。比孲𤘅子尿片大張好多。尿片唔淨只有紙，仲有吸水料，橡筋、粘貼、塑膠材料。

使用對象
成人紙尿片主要畀尿失禁或長期坐座椅嘅人用，仲有搭長途車，尿片愛好者。
成侑真

成侑真（1992年10月27號—）係大韓民國一個女歌手。
成功站

成功車站喺臺灣臺中市烏日區，係臺灣鐵路管理局臺中線、成追線嘅鐵路車站。

車站構造
島式月台兩座。
月台東端緊鄰平交道。

營運狀況
目前係三等站，得區間車停靠。
本站只停靠軍運列車。
站內設有「鐵路之旅 - 小站巡禮紀念章」印章，畀旅客蓋印留念。
本站開放使用悠遊卡、一卡通、icash 2.0同HappyCash付費。
另外有新兵入伍專車停靠（現今大多停靠新烏日站），同貨運列車停靠，本站常態辦理貨運業務。
有本欽隆

有本欽隆（1940年2月11號—2019年2月1號），係日本嘅一個男聲優同埋演員，Production baobab嘅員工。
有樓萬事足

《有樓萬事足》（英文：The Place We Call Home）係香港無綫電視製作嘅資訊節目，喺2017年2月20號到24號禮拜一到五晚22:30－23:00喺翡翠台播。節目訪問幾位香港人（包括無綫藝員張秀文同吳業坤），探討香港人為買樓「可以去到幾盡」。當中其中一位受訪者Seasun嘅言論最具爭議。
有明海

有明海係日本九州最大海灣，喺福岡縣、佐賀縣、長崎縣、熊本縣沿岸，最深水有50米。
有栖川宮

有栖川宮（日文：ありすがわのみやArisugawa no miya）係日本舊時一個宮家，亦係日本四世襲親王家之一，由後陽成天皇七仔好仁親王響寬永2年（1625年）設立。
佢原名係高松宮。

歷史
由於初代當主好仁冇仔，所以第二代當主就由大佬後水尾天皇七仔良仁繼任當主，但由高松宮改名叫花町宮。但係良仁大佬後光明天皇早死，而當時皇太子識仁太細個，所以良仁暫時即位為後西天皇。由於良仁登基做天皇，所以花町宮當主一位就由良仁個仔幸仁繼位，後嚟幸仁將花町宮改名叫有栖川宮。
但係第四代當主正仁冇仔女，又早死，所以就由靈元天皇個仔職仁親王繼承，一直傳落去。
後嚟，第十代當主威仁親王個獨仔栽仁王早死之後，而威仁同佢老婆慰子分別響1913年同1923年死，所以有栖川宮絕家。後嚟，大正天皇第三個仔宣仁親王繼承有栖川宮，但就改返名叫高松宮。
有栖川宮正仁親王

有栖川宮正仁親王（日文：ありすがわのみや ただひと しんのう ，1694年3月6號—1716年11月7號）係有栖川宮第四代當主，乳名多賀宮，老豆係幸仁親王。
佢同德川綱吉養女竹姬（清閑寺熙定個女）訂婚，但係六年之後就死咗，所以佢冇仔女。而當主一位就由靈元天皇個仔職仁繼承。
有機化合物

有機化合物（英文：organic compounds）係指大多數有碳嘅化合物，係生命產生嘅基礎物質，好似烷烴、烯類、苯、醇類等。例外嘅主要包括碳化物、碳酸鹽、山埃、一氧化碳、二氧化碳等。
有機化合物比無機化合物多好多，有成幾百萬種，大部分都可以燃燒。

分類
一般有機化合物有芳香類同脂肪類兩大種。芳香類係有苯環喺入面，好似苯、甲苯、苯甲酸等等；而其他嘅就係脂肪類，例如甲烷、乙烯、乙酸等。
有機化合物仲可以用渠嘅官能團分類。
烴類：净係有碳同氫嘅有機化合物，又叫碳氫化合物。主要有烷烴（净係得碳-碳單鍵嘅，甲烷係最簡單嘅）、烯烴（有碳-碳雙鍵嘅，最簡單嘅就係乙烯）、炔烴（有碳-碳三鍵嘅，最簡單嘅係乙炔），同埋環烴（即係碳鏈係個圈，好似環己烷、環丁烷等）。
鹵代烴：就係化合物入面除咗有碳、氫之外，仲有鹵素分子，例如氟、氯、溴、碘。
醇：就係分子入面有個羥基（OH-基團）。常見例子有酒精（乙醇）、異丙醇等。
醚：同醇係同分異構物，有-O-基團，兩邊碳鏈可以係一樣或者唔同嘅。
酮：有個酮基（C=O），可以用氧化二級醇嘅方法製備，唔容易再被人氧化。最簡單嘅酮係丙酮，係有機溶劑。
醛：係酮嘅同分異構物，有醛基（-CHO)
羧酸：有個羧基（-COOH），最簡單嘅係甲酸，平時用開嘅醋入面有乙酸，算羧酸嘅一種。
酯：係羧酸嘅同分異構物，有個-COO-基團。由羧酸同醇脫水生成，要濃硫酸做催化劑。通常有種香味，可以用來做香味。最簡單嘅酯係甲酸甲酯，係由甲酸同甲醇酯化生成嘅。平時講嘅肥膏、油脂，就是一種酯，叫三酸甘油酯，入面嘅三個酸可以唔同，而且通常都係高級脂肪酸。
胺：一種含氮元素嘅有機化合物，當氨嘅其中一個或者多個氫被碳鏈取代，就係胺啦。通常有一級胺（有-NH2基團，又叫伯胺）、二級胺（有-HN-基團，兩邊都要連碳，又叫仲胺）、三級胺（包含-NR2基團，R係碳鏈，又叫叔胺）同四級胺鹽（又叫季胺鹽，可以講成係銨根離子嘅四個氫都被人取代咗，中間嘅氮帶正電荷）幾種。
有村光史

有村光史（1976年8月25號—）係日本足球員，司職後衞，效力過鳥棲砂岩，大分三神，名古屋八鯨，神戶勝利船，及熊本羅亞素。
有栖川宮威仁親王

有栖川宮威仁親王（日文：ありすがわのみや たけひとしんのう，1862年2月11號—1913年7月5號）係有栖川宮第十代當主，乳名稠宮（日文：さわのみや ），身兼皇族同埋軍人身份。
佢係有栖川宮幟仁親王第四個仔，老婆係加賀國藩主前田慶寧個女慰子。二女實枝子女王嫁咗畀德川慶喜個仔德川慶久，而佢哋其中一個女就係高松宮宣仁親王妃喜久子。
廣東科學技術職業學院

2003年：轉型做普通高等學校兼掛多廣東科學技術職業學院個名，重繼續搞科技幹部培訓嘅任務。
2008年5月：學院先前從廣東省科技廳轉畀廣東省教育廳睇實。
廣東科貿職業學院

2006年4月：喺原有學校基礎上搞間廣東科貿職業學院。
2006年5月：屬下嘅職業學院喺教育部正式备案，成為高等職業技術學院，重畀廣東省農業廳睇實。
2008年7月，屬下嘅職業學院轉畀廣東省教育廳睇實。
廣東系

廣東系或廣東民系就係指廣東、廣西以及港澳以廣東話做母語嘅一班人。
廣東美術館

係中國廣東省廣州市嘅一間美術博覽館，喺越秀區二沙島嘅煙雨路18號。佢係一間非盈利兼為社會發展服務、向公眾開放嘅永久性中國國家文化機構。

喐手同起好
呢間嘢喺1990年12月28號開始喐手起，1997年11月28號起好兼開放。喺2011年6月29號之前入場要收錢，但從2011年6月29號開始，免費向公眾開放。

佈局
呢間嘢圍住開放式雕塑庭院嚟整。庭院西邊係展館嘅主入口，北邊通到多功能會議廳；西南係3層樓嘅展覽館，每層樓各有四間展廳，中間有個帶天窗嘅中庭。東南角1樓係餐廳、2樓係美術家沙龍，3樓係專家工作室。西南邊重有可以畀人休息嘅咖啡廳。

開放時間
廣東美術館嘅開放時間係：
星期二至日09:00～17:00
每個禮拜一閉館，節假日開放。
以上喺法定節假日或特殊情況例外。
廣東科學中心

中國大陸喺1978年改革開放後，廣東冇乜大型科技活動場館。廣東省委同省政府一直諗住搞間世界級嘅科學中心，但嗰時因為經濟落後，加上生產技術能力比較低，所以一直未搞到。直到1996年，嗰時廣東省省長盧瑞華話要搞間大型科學綜合活動場地及現代化嘅科學中心，而省政府喺1997年正式批准咗呢項決議，喺省政府嘅領導下，省府辦公廳、省發改委、省財政廳、省建設廳同省科技廳等有關廳局、廣州市政府一齊搞咗廣東科學中心專案建設工作領導小組。設計方案一直揀咗好耐，最後揀中「木棉花造型嘅科技航母」方案而設計。建築喺2004年3月28號正式開工，工程先後有50幾間單位嚟參加起呢間嘢，直到2008年夏天搞好。同年9月26號，建築正式開放。

概況
佔地面積：450,000m²
建築面積：13.75m²
入面有10個主題展館、480幾件展品、4座影院。
其中四座影院包括：
IMAX、4D、球幕、虛擬航行動感技術嘅影院。
出面有將自然、藝術同科技夾埋一齊嘅室外科學探索樂園。包括：
8公頃嘅生態湖、2000幾種嶺南特色植物、60幾種室外展項。
從出面望去成間建築個樣，正面好似銀兩，背面好似並排嘅4座輪船，上空睇落去（從東向西望）好似個木棉花噉。

佈局
間嘢總共有4層樓，包括地上3層樓同地下1層樓。
0樓主要係展覽館西邊嘅親水平台同建築中間嘅中庭為主
1樓主要係科學探索商舖、個人或團體及電影售票處、重有其它接待同埋入場服務。
2樓主要係探索奧秘展館同特殊影院為主
3樓主要係文化同科技展館為主

展館分佈
實驗與發現館
喺展館2樓東南角，入面以科學史上重要嘅科學發現做線索，展示出科學嘅發展歷程。重體驗到伽利略、牛頓、法拉第等一系列科學家嘅偉大發現過程。
兒童天地館
喺展館2樓南邊，入面專門向未夠12歲啲細路搞互動遊戲、角色扮演、情景體驗入面一邊玩科學，一邊探索科學，入面有超市、安全屋、畫室、水電站、汽車廠、麵包屋等設施都有齊，但佢哋都係清一色卡通版。嗰度既係細路嘅「成年人世界」，又係細路嘅歡樂學堂。
數碼世界館
喺展館2樓西南角，入面以電腦、網絡、通信、數字娛樂嘅展覽為主，可以通過數字技術知識同日常應用而感受佢哋嘅魅力。
交通世界館
喺展館2樓西南角，入面專門搞汽車嘅工作原理同埋最新嘅汽車文化同技術，重有將來嘅城市交通係點。入面可以搞拆解同組裝汽車，甚至模擬駕駛、模擬車禍同翻車。
綠色家園館
喺展館2樓西邊，入面專門搞同介紹嶺南生態同自然生態環境變遷規律同各種生態危機，災害劇場嘅部分場景可以模擬到好似《超強颱風》、《驚濤駭浪》、《2012》等一系列災難電影嘅效果。
飛天之夢館
喺展館2樓西邊，入面專門搞航空同航天嘅知識同技術，及中國航天事業攞到嘅成就。入面有模擬坐滑翔機同熱氣球、重可以搞航天訓練同模擬太空漫步同模擬坐鎮航天發射中心等等一系列航天啲嘢。
人與健康館
喺展館2樓西北角，入面專門講人體嘅內臟結構同宣揚健康概念，重有解開健康之謎。
感知與思維館
喺展館2樓西北角，入面通過觀眾嘅一系列感知活動，將腦科學同心理學等學科內容相結合，等觀眾知多啲大腦同探索思維嘅神秘領域同親歷感知嘅奇妙體驗過程。
嶺南科技縱橫館
喺展館3樓西北角，入面專門講廣東從遠古到而家6000幾年嚟嘅科技發展同成就。
世博廣東館回遷展
喺展館3樓北邊，入面以2010年世博會廣東館做展覽，既用咗廣東嘅傳統特色，又用咗高科技嘅手法同諗法演繹咗人隊綠色生活嘅追求。但比2010年世博嗰時多咗綠色世博同低碳廣東啲嘢。
戶外科學探索樂園
喺展館出邊嚿地附近，搞咗60幾個經典嘅科普展覽項目，種咗2000幾種嶺南特色嘅植物同有自我淨化功能嘅人工湖。

門票同開放時間
開放時間
平時：09:30～16:30
週末或節假日：09:30～17:00
逢每禮拜一閉館
門票
間場館雖然1樓同0樓係免費，但2樓及以上樓層必須要有門票先可以入去。其中：
成人票每位￥60。
6＜歲數≤18（包括參加入境遊嘅青少年，但要有有效身份證明文件）／1.2m＜身高≤1.5m嘅細路／全日制大學本科或以下學歷啲人（要有有效嘅學生證）／60≤歲數≤64（要有本人有效證件）／傷殘人士（包括雙下肢殘疾、智力殘疾、盲人，但至少要有位陪護人員陪同）：半票
歲數≤6（要出示有效證件）／身高≤1.2m（要度身高）／歲數≥65（要有本人有效證件）／現役或退役軍人或軍隊離退休幹部（要有軍官證）／殘疾人（要有殘疾證）／俾民政部門按規定而確定嘅低保救助對象（要有低保證）／五保戶（要有農村五保供養證）：免票
親子套票￥70，但要包括一位大人同一位1.2m＜身高≤1.5m嘅細路。
家庭套票￥120，但要包括兩位大人同一位1.2m＜身高≤1.5m嘅細路。
凡係活動當日咁啱撞正你嘅生日，畀身份證可以免費換展館門票，而同行親友（最多≤5位）當日買展館門票半票。
IMAX、4D、球幕、虛擬航行動感技術影院要另外收錢，唔互通。
IMAX影院￥40／人；4D影院￥30／人；球幕影院￥35／人；虛擬航行動感技術影院￥25／人。
4D影院同虛擬航行動感技術影院有心臟病、高血壓、腦出血患者唔可以入場。
IMAX影院同球幕影院，最多限帶一位身高≤1.2m嘅細路免費入場。
4D影院同科技影院冇免票，科技影院一律全票。

附近嘅交通
巴士
大學城（科學中心）總站
自駕車
地面馬路：喺崙頭-生物島-大學城隧道或小洲便橋出嚟之後轉右一直行到督就到。
高速：行南沙港快速，到大學城站出，跟住向前行到大學城外環西路之後轉左，一直行到督就到。
廣東經濟電視台

1994年12月22號，廣東經濟電視台攞咗本土攞咗22頻道段重正式開播，重入埋廣東有線電視網。節目唔係凈播財經、消費、金錢同信息服務範疇，重播電視劇同文體娛樂等其它同經濟無關嘅內容。初期播出時間得好短，從每日16:55開台之後到00:30收台，1990年代尾，開台時間提早到06:00，但朝早大多數播嘅係較早前錄影節目。

執笠
由於廣電總局喺2001年6月29號下發咗份通知，話要取消有線電視。嗰時廣東電視台有兩個無線台號，為咗保持兩個台號一齊嗌嘅優勢，結果將廣東有線電視台同本台合併，時隔兩日重要求中央統一取消有線台信號。最後廣東有線屬下除咗體育頻道畀咗廣東電視台之外，其它頻道冚唪唥同廣東商台合併，變成新成立嘅「南方電視台」，最後商台同有線台成為歷史。而廣東經濟電視台冚唪唥嘅主持人轉嗮去南方電視台經濟頻道繼續做嘢。
廣東華僑中學

1950年：廣州市人民政府接管之後改咗名叫「廣東華僑中學」，由廣東省教育廳直接管理，重同埋廣雅、省實、六中同執信等5間學校一齊同時並列為省重點學校，亦係最早嘅「廣州市一級學校」之一，喺海外幾出名。
1965年8月：受到文革破四舊浪潮影響，全廣州市嘅中學都用數目字命名，所以呢間中學改咗名叫廣州市第五十六中學，重搬到而家天河區嘅廣州東站汽車客運站附近。
1973年：學校停辦。
1984年8月：廣州市政府為咗要全面落實僑務政策嘅關係，決定復辦廣東華僑中學，重將嗰時嘅14中取消咗。
2006年5月：學校升為廣東省一級學校。
2009年5月：成為廣東省優秀普通高中。
2010年10月：成立金沙洲校區。
2016年6月：起義路校區高中部停辦。
廣東華僑博物館

佢既係中國大陸唯一省級華僑博物館，2010年俾廣東省僑辦同廣東省文化廳、旅遊局定佢做廣東省中華文化傳承基地。入面主要講嘅係華僑啲歷史、文化、貢獻同埋工作史。入面好多時辦埋唔同嘅華僑文化、嶺南文化嘅專題展覽。
延時直播

延時直播係播映電台廣播節目或者電視節目嘅安排，唔同現場直播，延時直播實際播出時間係比起實際拍低時間推遲咗一啲時間，短嘅可以係十秒內，長嘅可以超過一個鐘都有。基本上只要節目開始播嗰陣，個節目都未拍完，都可以叫延時直播。延時直播嘅原因可以係配合電台同電視台嘅節目播放安排，亦可以用嚟防範一嘅唔合適內容（譬如粗口）直接播出街。
延禧攻略

《延禧攻略》（粵拼：jin4 hei1 gung1 loek6；英文：Story of Yanxi Palace）係2018年嘅中國大陸古裝電視劇，由吳謹言、佘詩曼、秦嵐、聶遠主演。入面講大清乾隆年間，宮女魏瓔珞（歷史原型係孝儀純皇后）點樣一步一步上位，最後做到皇貴妃，死後更被追封做皇后。劇名「延禧」出自大清後宮——延禧宮。
2017年6月14號，《延禧攻略》喺上海舉行咗開機嘅發佈會。同年6月16號，喺浙江橫店影視城開機，直到10月14號搞掂。其番外篇——《金枝玉葉》共6集，於2017年10月拍攝。
製作人于正都喺微博講，將會有續集——《延禧紀事》，記載咗乾隆帝晚年嘅古仔。
《延禧攻略》喺《Google 2018年度搜尋排行榜》香港熱爆嘅關鍵字組同臺灣快速升到電視劇組嘅第一位。
2019年1月21號，雖然中共北京市委機關報——《北京日報》嘅官方微博公開批評宮鬥劇嘅負面影響，計埋呢部劇同多部劇，都俾中國各電視台落架，但係中國綫上網站——愛奇藝同埋海外各電視臺都冇受到影響。
延熹

延熹係東漢皇帝漢桓帝劉志嘅第六個年號，相當於公元158年到167年，前後總共10年。
延曆

延曆係日本桓武天皇嘅年號，相當於公元782年到806年，前後總共25年。
延津

延津係中國河南新鄉一個縣，總面積886平方公里，人口52萬。
延社

延社（韓文：연사군／延社郡 Yŏnsa gun */?）係朝鮮民主主義人民共和國咸鏡北道嘅一個郡。
延祐

延祐（粵拼：jin4 jau6）係元朝皇帝愛育黎拔力八達嘅第二個年號，相當於公元1314年到1320年，前後總共7年。
左邊幅圖顯示延祐喺元朝（包括北元）嗰時個位。
延文禮士道

延文禮士道（英文：Inverness Road）係香港九龍九龍仔嘅一條馬路，連接衙前圍道、東寶庭道同聯合道。

敘述
全長700米，闊21米，雙向2車道。

名
呢條馬路係用蘇格蘭延文禮士郡（Inverness-shire，依家屬高地議會區）嚟改名。
惠聚多媒體

惠聚多媒體係臺灣一間娛樂公司，主力雷射唱片、唱片錄音帶、影片錄影帶等出版製作發行業務。由張惠美喺1988年創立，去到2013年8月執笠。
惠若琪

惠若琪（1991年3月4號—）係中華人民共和國女子排球員。祖籍河北，大連出世。
惠豐中心

惠豐中心（Wai Fung Plaza）係香港一座商業大廈，喺旺角彌敦道664號，鄰近港鐵旺角站，樓高19層，喺1984年落成。
維基同享有多媒體嘅嘢：Wai Fung Plaza
惠福道

惠福道（粵拼：wai6 fuk1 dou6；英文：Welfare Road）係香港黃竹坑一條道路，連接南朗山道到聖神修院，途經幾棟慈善團體建築，所以英文名叫Welfare。
惠記集團

惠記集團有限公司（英文：Wai Kee Holdings Limited，港交所：00610）係香港一間建築公司，1970年創立，主要經營建築、石礦、公路、物業、建築材料、花旗蔘等行業。公司總部喺尖沙咀加連威老道98號東海商業中心11樓1103室。
公司股份喺1992年8月28號喺香港聯合交易所招股上市。
惠農區

惠農區係中國寧夏石嘴山一個區，總面積1065平方公里，人口19萬。
惠陽

惠陽（粵拼：wai6 joeng4；傳統外文名：Fuiyong）喺中國廣東，舊時叫歸善，家下係惠州市下嘅市轄區，叫惠陽區。佢大清時係縣，叫歸善縣，喺惠州府下，包括家下惠陽區、惠城區同惠東縣地方。民國時將歸善改名惠陽，叫惠陽縣。共和國改制，上便加個惠州市，惠陽縣喺佢名下，拆惠城區畀惠州。惠陽之後轉成市轄區。

山
惠陽東北有歸化山，又叫雞籠山。東南有平海山。

水
惠陽東南濱海，中有霞涌、吉頭、澳頭諸港。
東江喺北便，又叫龍江，水由河源入，向西南流，過府治東北。
西江出縣東龍頭石山，西南合長塘水、上淮水同下淮水，入博羅。
西豐湖、潼湖，皆引流入於東江。

史
大清時歸善歸惠州府。有內外管、平山、平政、平海、碧甲五巡司。另有欣樂司，不過廢咗。
建基路

建基路（粵拼：gin3 gei1 dou6）係中國廣東廣州嘅東西走向道路，喺海珠區，西邊從東曉路開始，一直去到東邊嘅怡海路。

敘述
全長569m，闊12米，雙向2車道。
建國大學

建國大學（粵拼：gin3 gwok3 daai6 hok6，韓文：건국대학교）係喺大韓民國首爾嘅一間大學，1946年創校。
建國大業

建國大業，係一套中國大陸2009年中拍成嘅華語電影。導演係韓三平。演員有唐國強、張國立、劉勁、王伍福、許晴、葛優、劉德華、馮小剛、成龍、周星馳。佢哋分別扮演毛澤東、蔣介石、周恩來、朱德、宋慶齡、杜月笙。
摩納哥

摩納哥公國（法文：Principauté de Monaco；利古里亞文：Principatu de Mu̍negu），簡稱摩納哥，係一個城邦國家，歐洲嘅微型國家之一，兼係世界上人口最稠密嘅國家之一。摩納哥屬亞熱帶地中海式氣候，夏天乾燥涼爽，冬天潮濕溫暖。年均氣溫係16攝氏度，年均降水量係500至600毫米。

地理位置
摩納哥係全世界第二最細嘅國家（僅次於梵蒂岡）。摩納哥位於法國南面，除咗靠地中海嘅南部海岸線之外，全境北、西、東三面都畀法國圍住，主要係由摩納哥舊城同隨後建立嘅週遭地區組成。
摩納哥地形狹長，東西長大約3千米，南北最窄嗰度得200米。境內好多山仔，平均海拔唔夠500米。
摩納哥全國分咗做四區：摩納哥維爾（Monaco-Ville）、蒙地卡羅（Monte-Carlo）、康達敏（La Condamine）同埋芳薇耶（Fontvieille），其中又以蒙地卡羅最出名。一年一次嘅蒙地卡羅大賽車，用呢區嘅街巷當做比賽跑道，刺激精彩唔可以一般而論；重有豪華嘅賭場，知名度之高，連賭城拉斯維加斯都有一間飯店就叫做蒙地卡羅。

旅遊
摩納哥邊境無警衛、海關，當然就唔使簽證入境，至於水電、軍隊同埋貨幣就同法國共用，唯一有摩納哥風味嘅係佢嘅郵票同埋郵戳，而且價錢合理，最好嘅紀念品就係從呢度寄返張明信片返去。

經濟
摩納哥王室喺1870年取消徵收國民嘅所得稅，將摩納哥變做有錢人嘅避稅天堂，間接噉刺激咗呢個小國嘅經濟發展。
摩納哥體育會足球會

摩納哥體育會足球會（法文：Association Sportive de Monaco Football Club）係摩納哥一間足球會，喺1924年成立，而家喺法國甲組足球聯賽踢波。
摩登家庭

《摩登家庭》（粵拼：mo1 dang1 gaa1 ting4，Modern Family）係套美國情景喜劇，2009年開始喺美國廣播公司度播，直至2020年播曬。